pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดมหาดไทยสั่งการผู้ว่าราชการจังหวัดทั่วประเทศ ให้การสนับสนุนช่วยเหลือผู้ปกครองที่มีฐานะยากจนขัดสนและไม่สามารถจัดหาชุดลูกเสือและเนตรนารีให้ลูกใช้เรียนลูกเสือ-เนตรนารีได้
วันเสาร์ที่ 25 มิถุนายน 2565
ปลัดมหาดไทยสั่งการผู้ว่าราชการจังหวัดทั่วประเทศ ให้การสนับสนุนช่วยเหลือผู้ปกครองที่มีฐานะยากจนขัดสนและไม่สามารถจัดหาชุดลูกเสือและเนตรนารีให้ลูกใช้เรียนลูกเสือ-เนตรนารีได้
ปลัดมหาดไทยสั่งการผู้ว่าราชการจังหวัดทั่วประเทศ ให้การสนับสนุนช่วยเหลือผู้ปกครองที่มีฐานะยากจนขัดสนและไม่สามารถจัดหาชุดลูกเสือและเนตรนารีให้ลูกใช้เรียนลูกเสือ-เนตรนารีได้ เพื่อสร้างความภาคภูมิใจและจิตวิญญาณลูกเสือไทยให้กับเด็กและเยาวชนทุกคน
วันนี้ (25 มิ.ย. 65) นายสุทธิพงษ์ จุลเจริญ ปลัดกระทรวงมหาดไทยในฐานะรองประธานกรรมการบริหารลูกเสือแห่งชาติ เปิดเผยว่า จากการประชุมคณะกรรมการบริหารลูกเสือแห่งชาติ เมื่อวันที่ 10 มิถุนายน 2565 ที่กระทรวงศึกษาธิการ จัดโดยสํานักงานลูกเสือแห่งชาติ ได้มีประเด็นการพิจารณาเรื่องภาระค่าใช้จ่ายของผู้ปกครองในช่วงสภาพการณ์เศรษฐกิจในปัจจุบันที่อาจส่งผลต่อการจัดหาชุดเครื่องแบบให้กับบุตรเพื่อใช้ในการเรียนลูกเสือ-เนตรนารี
นายสุทธิพงษ์ จุลเจริญ ปลัดกระทรวงมหาดไทย กล่าวว่า การแต่งกายด้วยชุดลูกเสือและเนตรนารี เป็นการปลูกฝังความรัก ความภาคภูมิใจในความเป็นลูกเสือและเนตรนารีอีกทั้งชุดลูกเสือเป็น “เครื่องแบบพระราชทาน” จากพระบาทสมเด็จพระรามาธิบดีศรีสินทรมหาวชิราวุธฯ พระมงกุฎเกล้าเจ้าอยู่หัว พระราชบิดาแห่งกิจการลูกเสือไทย ซึ่งเป็นประโยชน์ต่อการปลูกฝังอุดมการณ์ลูกเสือและเนตรนารี จึงได้สั่งการไปยังผู้ว่าราชการจังหวัดทุกจังหวัดในฐานะประธานกรรมการศึกษาธิการจังหวัด ได้บูรณาการร่วมกับหน่วยงานในสังกัดกระทรวงศึกษาธิการ และสถานศึกษา “หากพบว่าผู้ปกครองรายใดมีฐานะยากจนขัดสน ไม่สามารถดําเนินการจัดหาชุดลูกเสือและเนตรนารีให้แก่บุตรได้ ให้ผู้ว่าราชการจังหวัดทุกจังหวัดร่วมกับประธานแม่บ้านมหาดไทยจังหวัด ระดมสรรพกําลังภาคีเครือข่ายในพื้นที่จังหวัด ให้การสนับสนุนช่วยเหลือ จัดหาชุดเครื่องแบบลูกเสือ-เนตรนารีให้กับนักเรียนรายนั้น ๆ โดยหากเกินความสามารถของจังหวัด ขอให้ได้แจ้งมาที่ปลัดกระทรวงมหาดไทยทราบ เพื่อระดมสรรพกําลังในส่วนกลางพิจารณาให้การสนับสนุนต่อไป
“วิชาลูกเสือ-เนตรนารี เป็นวิชาพื้นฐานที่สําคัญในการปลูกฝังอุดมการณ์ความรักชาติ ศาสนา และพระมหากษัตริย์ อันเป็นสถาบันหลักของชาติที่หลอมรวมความเป็นชาติไทย ความสมัครสมานสามัคคี ซึ่งเป็นคุณธรรมขั้นพื้นฐานที่สําคัญในการหล่อหลอมให้คนในชาติมีความเป็นอันหนึ่งอันเดียวกัน และทําให้บ้านเมืองมีความเจริญรุ่งเรือง รอดพ้นจากเภทภัยทั้งปวง ทั้งยังก่อให้เกิดพลังในการสร้างสรรค์สิ่งต่าง ๆ และเมื่อสังคมปราศจากความขัดแย้ง ก็จะเกิดความสงบสุข มีความสามัคคี รักใคร่ กลมเกลียว อันนําไปสู่ความผาสุกในสังคมไทยอย่างยั่งยืน” นายสุทธิพงษ์ฯ กล่าวในช่วงท้าย
รัฐบาลไทย-ข่าวทำเนียบรัฐบาล-กรมการขนส่งทางราง ออกประกาศควบคุมความหนาแน่นของผู้โดยสาร ภายในขบวนรถไฟและรถไฟฟ้า
วันจันทร์ที่ 30 สิงหาคม 2564
กรมการขนส่งทางราง ออกประกาศควบคุมความหนาแน่นของผู้โดยสาร ภายในขบวนรถไฟและรถไฟฟ้า
หลังรัฐบาลคลายล็อกดาวน์
กรมการขนส่งทางราง (ขร.) กระทรวงคมนาคม ออกประกาศกรมการขนส่งทางราง เรื่อง การควบคุมความหนาแน่นของผู้โดยสารภายในขบวนรถไฟและรถไฟฟ้า ภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักร
เพื่อควบคุมการแพร่ระบาดของเชื้อไวรัสโคโรนา 2019 (COVID-19) หลังจากรัฐบาลได้มีการออกประกาศข้อกําหนดตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 (ฉบับที่ 32) ประกาศ ณ วันที่ 28 สิงหาคม พ.ศ. 2564 ผ่อนคลายล็อกดาวน์ 29 จังหวัดพื้นที่สีแดงเข้มซึ่งมีการเปิดให้ทํากิจกรรมต่างๆ มากขึ้น รวมทั้งเรื่องการขนส่งสาธารณะ โดยมีการให้เพิ่มจํานวนผู้โดยในการใช้ระบบขนส่งสาธารณะมากขึ้น แต่เกินไม่เกินร้อยละ ๗๕ ของความจุผู้โดยสารสําหรับยานพาหนะแต่ละประเภท และต้องจัดให้มีการเว้นระยะห่าง การมีระบบระบายอากาศที่ดี การแวะพักตามช่วงเวลา รวมทั้งการปฏิบัติตามมาตรการด้านสาธารณสุขที่ทางราชการกําหนดอย่างเคร่งครัด
เพื่อให้การกํากับดูแลการให้บริการขนส่งสาธารณะทางรางในเขตพื้นที่ควบคุมสูงสุดและเข้มงวดตลอดจนการขนส่งสาธารณะทางรางระหว่างจังหวัด มีความสอดคล้องและเป็นไปตามประกาศข้อกําหนดดังกล่าว กรมการขนส่งทางรางจึงออกประกาศฯ โดยมีรายละเอียด ดังนี้
1. ให้ยกเลิกความในข้อ 1 ของประกาศกรมการขนส่งทางราง เรื่อง มาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 11 ประกาศ ณ วันที่ 18 กรกฎาคม พ.ศ. 2564
2. ขอความร่วมมือให้หน่วยงานที่ให้บริการขนส่งทางรางทุกระบบ บริหารจัดการและควบคุมความหนาแน่นของผู้โดยสารภายในขบวนรถ ไม่ให้เกินร้อยละ 75 ของความจุสูงสุด ควบคู่กับการปฏิบัติตามมาตรการป้องกันโรคต่างๆ ตามที่กําหนดไว้ในประกาศกรมการขนส่งทางรางเรื่อง มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักร เพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 10 ประกาศ ณ วันที่ 10 กรกฎาคม พ.ศ. 2564 ฉบับที่ 11 ประกาศ ณ วันที่ 18 กรกฎาคม พ.ศ. 2564 และฉบับที่ 12 ประกาศ ณ วันที่ 3 สิงหาคมพ.ศ. 2564
โดยให้มีผลเริ่มตั้งแต่วันที่ 1 กันยายน 2564 เป็นต้นไปหรือจนกว่าจะมีการเปลี่ยนแปลง
ติดต่อสอบถามรายละเอียดเพิ่มเติมได้ที่ กลุ่มประชาสัมพันธ์ กรมการขนส่งทางราง (ขร.) โทรศัพท์ 0 2164 2607 Website www.drt.go.th
รัฐบาลไทย-ข่าวทำเนียบรัฐบาล-นายกรัฐมนตรีขอบคุณทุกฝ่าย เจ้าหน้าที่ตำรวจ ในการดูแลการชุมนุม ระงับเหตุตามสถานการณ์และความจำเป็น ยึดหลักสากล
วันเสาร์ที่ 7 สิงหาคม 2564
นายกรัฐมนตรีขอบคุณทุกฝ่าย เจ้าหน้าที่ตํารวจ ในการดูแลการชุมนุม ระงับเหตุตามสถานการณ์และความจําเป็น ยึดหลักสากล
นายกรัฐมนตรีขอบคุณทุกฝ่าย เจ้าหน้าที่ตํารวจ ในการดูแลการชุมนุม ระงับเหตุตามสถานการณ์และความจําเป็น ยึดหลักสากล
วันนี้ (7 สิงหาคม 2564) นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณเจ้าหน้าที่ทุกฝ่ายที่ดูแลการชุมนุม ทั้งเจ้าหน้าที่ตํารวจ ในการเข้าระงับเหตุและควบคุมฝูงชน ยึดหลักสากล ปฏิบัติการตามสถานการณ์และความจําเป็นเท่านั้น พร้อมทั้งขอบคุณประชาชนที่ให้ความร่วมมือ หลีกเลี่ยง ไม่เข้าร่วมหรือไปยังพื้นที่ชุมนุม นายกรัฐมนตรียังรู้สึกเสียใจที่การชุมนุมก่อให้เกิดความเสียหายแก่ทรัพย์สิน สร้างความเดือดร้อนและสร้างผลกระทบให้กับประชาชนที่อยู่ในพื้นที่และผู้ที่เดินทางทั่วไปด้วย
นายอนุชา ฯ กล่าวว่า​ นายกรัฐมนตรียังได้ย้ําว่า การชุมนุมที่มีการใช้ความรุนแรงนั้น ถือเป็นการชุมนุมที่ผิดกฎหมาย ทั้งพ.ร.บ. โรคติดต่อ พ.ร.ก.การบริหารราชการในสถานการณ์ฉุกเฉิน รวมทั้งยังได้มีประกาศหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับความมั่นคง เรื่องการห้ามชุมนุม การทํากิจกรรม การมั่วสุม ที่ก่อให้เกิดการแพร่ระบาดของโรคติดเชื้อไวรัสโคโรนา 2019 (โควิด-19) ฉบับที่ 9 ที่ห้ามชุมนุม ซึ่งมีความผิดจําคุก 2 ปี ปรับ 40,000 บาท จึงอยากให้กลุ่มผู้ชุมนุม และผู้ที่ต้องการแสดงออกทางการเมืองเสนอความคิดเห็นหรือข้อร้องเรียนมายังรัฐบาลด้วยแนวทางอย่างสุจริต หลีกเลี่ยงการใช้ความรุนแรงและใช้ช่องทางตามกฎหมายที่มีอยู่
............................
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เข้าร่วมประชุมคณะกรรมการพัฒนาการบริหารงานยุติธรรมแห่งชาติ​ ​(กพยช.)​ ครั้งที่ ๒/๒๕๖๔
วันเสาร์ที่ 18 ธันวาคม 2564
รัฐมนตรีว่าการกระทรวงยุติธรรม เข้าร่วมประชุมคณะกรรมการพัฒนาการบริหารงานยุติธรรมแห่งชาติ​ ​(กพยช.)​ ครั้งที่ ๒/๒๕๖๔
รัฐมนตรีว่าการกระทรวงยุติธรรม เข้าร่วมประชุมคณะกรรมการพัฒนาการบริหารงานยุติธรรมแห่งชาติ​ ​(กพยช.)​ ครั้งที่ ๒/๒๕๖๔ โดยวิธีการประชุมทางไกลผ่านระบบ Cisco Webex Meetings
ในวันที่ ๑๖ ธันวาคม ๒๕๖๔ เวลา ๑๓.๓๐ น. ณ ห้องประชุม ๑ สํานักงานกิจการยุติธรรม นายวิษณุ เครืองาม รองนายกรัฐมนตรี​ เป็นประธานการประชุมคณะกรรมการพัฒนาการบริหารงานยุติธรรมแห่งชาติ​ ​(กพยช.)​ ครั้งที่ ๒/๒๕๖๔ โดยวิธีการประชุมทางไกลผ่านระบบ Cisco Webex Meetings โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้แทนจากหน่วยงานในกระบวนการยุติธรรม เข้าร่วมประชุม และมี พ.ต.ท.พงษ์ธร ธัญญสิริ ผู้อํานวยการสํานักงานกิจการยุติธรรม เป็นเลขานุการคณะกรรมการ รองผู้อํานวยการสํานักงานกิจการยุติธรรม เป็นผู้ช่วยเลขานุการฯ โดยที่ประชุมมีมติในประเด็นวาระที่สําคัญ ดังนี้
๑ . รับทราบความคืบหน้าผลการดําเนินงานตามมติ​ กพยช.​ ความคืบหน้าการดําเนินงานของคณะอนุกรรมการ​ ผลการดําเนินงานตามแผนแม่บทการบริหารงานยุติธรรมแห่งชาติ​ ฉบับที่ ๓​ (พ.ศ. ๒๕๖๒-๒๕๖๕) และความคืบหน้าการจัดทําร่างแผนแม่บทการบริหารงานยุติธรรมแห่งชาติ​ ฉบับที่​ ๔​ (๒๕๖๖-๒๕๖๙) การขับเคลื่อน​เป้าหมายการพัฒนาที่ยั่งยืนเป้าหมายที่​ ๑๖​ และผลการขับเคลื่อนการดําเนินงาน​ของ​คณะกรรมการบริหารงานยุติธรรมในระดับจังหวัด
๒. มอบหมายฝ่ายเลขานุการกลับไปทบทวนร่างพระราชบัญญัติประวัติอาชญากรรม​ พ.ศ.​ .... ตามข้อสังเกตของคณะกรรมการ​ และเสนออีกครั้งในการประชุม​ กพยช.​ ครั้งต่อไป
๓. เห็นชอบร่างพระราชบัญญัติชะลอฟ้อง​ พ.ศ.​ ... ตามที่ฝ่ายเลขานุการเสนอ และมอบหมายฝ่ายเลขานุการจัดให้มีการรับฟังความคิดเห็น​ผู้เกี่ยวข้องตามแนวทางจัดทําและเสนอร่างกฎหมายตามบทบัญญัติ​มาตรา​ ๗๗​ ของรัฐธรรมนูญ​แห่งราชอาณาจักรไทย และเสนอคณะรัฐมนตรีตามกระบวนการเสนอร่างกฎหมายต่อไป
๔. เห็นชอบร่างกรอบการวิจัยเพื่อการพัฒนากระบวนการยุติธรรม​ พ.ศ.​ ๒๕๖๖-๒๕๖๕ ตามที่ฝ่ายเลขานุการเสนอ​และมอบหมายฝ่ายเลขานุการจัดให้มีการรับฟังความคิดเห็นของหน่วยงานที่เกี่ยวข้อง โดยเฉพาะสถาบันการศึกษา​ และเสนอคณะรัฐมนตรี​ต่อไป
๕. เห็นชอบร่างรายงานประจําปี​ พ.ศ.​ ๒๕๖๔ คณะกรรมการพัฒนาการบริหารงานยุติธรรมแห่งชาติ​ ตามที่ฝ่ายเลขานุการเสนอ และมอบหมายฝ่ายเลขานุการดําเนินการในส่วนที่เกี่ยวข้อง​ เพื่อเสนอคณะรัฐมนตรี​ต่อไป
รัฐบาลไทย-ข่าวทำเนียบรัฐบาล-PM concerned over wellbeing of Thais in Ukraine
วันจันทร์ที่ 28 กุมภาพันธ์ 2565
PM concerned over wellbeing of Thais in Ukraine
PM concerned over wellbeing of Thais in Ukraine
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the Ukraine situation, and expressed concern over the wellbeing of Thais in the country.
The Prime Minister was reported that Ministry of Foreign Affairs and concerned agencies have already provided help to Thai citizens in Ukraine to evacuate from the emergency situation/war. At present 47 Thais have taken refuge in the shelter set up in Lviv, and 43 others are on their way to the city. Aside from helping with the evacuation, concerned authority also checked with Thai communities in several Ukrainian cities to find out if they are ok. So far, over a hundred of Thais remain safe and sound in their residence as they are still unable to leave due to either the city lockdown or instability of the situation.
According to the Government Spokesperson, there are 2 evacuation plans. First, on February 27 41 Thais from Odessa were evacuated by a rental bus to the Ukraine-Romania border, and picked up by the Royal Thai Embassy in Romania’s Bucharest to prepare for the repatriation on March 1-2, 2022. The second plan is to evacuate 43 Thais in the Lviv shelter on February 27, and the rest on February 28 to Poland’s capital city, Warsaw. The repatriation from Warsaw will take place on March 1-4, 2022.
The Prime Minister thanked and conveyed his moral support to all the officials concerned who have put an effort to help Thais in Ukraine, and advised them to exercise carefulness and cautiousness in their operation to ensure everyone’s safety.
รัฐบาลไทย-ข่าวทำเนียบรัฐบาล-‘อลงกรณ์’ หนุนประมงพื้นบ้านเพชรบุรี รวมกลุ่มแปรรูปผลิตภัณฑ์สร้างมูลค่าเพิ่ม
วันเสาร์ที่ 29 มกราคม 2565
‘อลงกรณ์’ หนุนประมงพื้นบ้านเพชรบุรี รวมกลุ่มแปรรูปผลิตภัณฑ์สร้างมูลค่าเพิ่ม
‘อลงกรณ์’ หนุนประมงพื้นบ้านเพชรบุรี รวมกลุ่มแปรรูปผลิตภัณฑ์สร้างมูลค่าเพิ่ม
วันนี้ (29 ม.ค.) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ลงพื้นที่ติดตามโครงการพัฒนาท่าเทียบเรือประมงพื้นบ้าน คลองบางอินทร์ ต.บางขุนไทร อ.บ้านแหลม จ.เพชรบุรี พร้อมด้วย นายสมบุญ ธัญญาผล ประมงจังหวัดเพชรบุรี นายสมพงษ์ เพชรนาค ผอ.สํานักงานเจ้าท่าภูมิภาคสาขาเพชรบุรี นางสาวศิริวรรณ เครือเล็ก เกษตรและสหกรณ์จังหวัดเพชรบุรี ผู้ใหญ่บ้าน ผู้นําชุมชน เพื่อรับฟังปัญหาของชาวประมงในพื้นที่และร่วมกันหาแนวทางแก้ไขการพัฒนาท่าเทียบเรือประมงพื้นบ้านคลองบางอินทร์ พื้นที่หมู่ที่ 8 ทั้งนี้ ที่ปรึกษารัฐมนตรีฯ ได้ให้คําแนะนํากับชาวประมงพื้นบ้านในการรวมกลุ่มและจัดตั้งเป็นกลุ่มองค์กรประมงชุมชนท้องถิ่น เพื่อแปรรูปผลิตภัณฑ์ประมงอพื่อสร้างมูลค่าเพิ่มส่งออกทั้งในและต่างประเทศให้ได้มาตรฐาน มีคุณภาพ ลดต้นทุนการผลิต และสร้างรายได้ให้กับพี่น้องชาวประมงพื้นบ้านให้มีความมั่นคง และยั่งยืนต่อไป.
รัฐบาลไทย-ข่าวทำเนียบรัฐบาล-Govt to assess post-holiday COVID-19 situation before making decision on related measure adjustment
วันพุธที่ 5 มกราคม 2565
Govt to assess post-holiday COVID-19 situation before making decision on related measure adjustment
Govt to assess post-holiday COVID-19 situation before making decision on related measure adjustment
January 5, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up onpost-New Year Holiday COVID-19 situation,afterboth public and private sectors have resumed their businesses,in orderforthe Center for COVID-19 Situation Administration (CCSA), in itsmeeting on January 7,tocome up withproperpreventive measures andtotake necessary action in a timely manner.
Today (January 5, 2022), a total of 3,899newconfirmed cases isreported, out of which 3,648were found from theepidemiologicalsurveillancesystem, 14 from proactive finding, 68 from correctional facilities, and 169 from overseastraveling.The total of 19 deathsand 2,508 recoveries arereportedwith34,877active cases.From April 1, 2021, cumulative number of cases are2,210,612, and cumulative number of recoveries,2,155,403.
According to the Government Spokesperson, the Government will closely follow up and assess the situation, i.e., number of new cases and deaths, and the number of severe symptoms, for 4 weeks before making an adjustment to existing measures.People, especially those in the risk groups, are strongly urged to immediatelyget vaccination or a booster dose, whichwill help reduce fatality rate, while those who have been travelingor who are at risk are called on to undertake self-quarantineand undergo the COVID-19 test to minimize chance of disease spread.
TheGovernment Spokespersonadded that the people shouldstill keeptheir guard upespeciallyafter the New Year Holidays by always wearing mask, washing hands, and keeping social distancing. They are urged to work from home for 14 days, and conduct ATK test once every 3 days.
รัฐบาลไทย-ข่าวทำเนียบรัฐบาล-รมว.พม. ย้ำเสริมพลังคนตาบอด มุ่งพัฒนาศักยภาพคนพิการ สู่การสร้างสังคมแห่งโอกาส โดยไม่ทิ้งใครไว้ข้างหลัง
วันจันทร์ที่ 25 เมษายน 2565
รมว.พม. ย้ําเสริมพลังคนตาบอด มุ่งพัฒนาศักยภาพคนพิการ สู่การสร้างสังคมแห่งโอกาส โดยไม่ทิ้งใครไว้ข้างหลัง
รมว.พม. ย้ําเสริมพลังคนตาบอด มุ่งพัฒนาศักยภาพคนพิการ สู่การสร้างสังคมแห่งโอกาส โดยไม่ทิ้งใครไว้ข้างหลัง
วันนี้ (25 เม.ย. 65) เวลา 09.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดโครงการสัมมนา เรื่อง การเสริมพลังคนตาบอด ท่ามกลางการแพร่ระบาดโรคโควิด- 19 : รอด รุ่ง ร่วมเติบโต พัฒนาไปด้วยกัน อย่างสร้างสรรค์ เท่าเทียมและเป็นธรรมถ้วนหน้า และสมัชชาคนตาบอดแห่งชาติ ครั้งที่ 25 โดยมี นายวรญาณ บุญณราช รองผู้ว่าราชการจังหวัดเชียงใหม่ กล่าวต้อนรับ และ นายเอกกมล แพทยานันท์ นายกสมาคมคนตาบอดแห่งประเทศไทย กล่าวรายงาน พร้อมทั้งมอบโล่ประกาศเกียรติคุณองค์กรภาครัฐที่สนับสนุนการดําเนินงานด้านคนตาบอดให้กับกรมส่งเสริมและพัฒนาคุณภาพชีวิตคนพิการ (พก.) โดยนางสาวสราญภัทร อนุมัติราชกิจ อธิบดี พก. และองค์กรอื่น รวมทั้งมอบโล่ประกาศเกียรติคุณองค์กรภาคเอกชนที่สนับสนุนการดําเนินงานด้านคนตาบอด และองค์กรที่สนันสนุนการจ้างงานคนตาบอด ณ ห้องเรือนคํา โรงแรมคุ้มภูคํา จังหวัดเชียงใหม่
นายจุติกล่าวว่า สืบเนื่องจากในสัปดาห์ที่ 3 ของเดือนเมษายนของทุกปี สมาคมคนตาบอดแห่งประเทศไทย ได้กําหนดจัดการประชุมใหญ่สามัญประจําปี หรือสมัชชาคนตาบอดแห่งชาติ สําหรับโครงการสัมมนาครั้งนี้ และสมัชชาคนตาบอดแห่งชาติ ครั้งที่ 25 ได้กําหนดจัดงานระหว่างวันที่ 23- 27 เมษายน 2565 ที่จังหวัดเชียงใหม่ ทั้งในรูปแบบการประชุม On- site และ On- line ตามมาตรการป้องกันการแพร่ระบาดของโควิด- 19 ซึ่งประกอบด้วย การประชุมเชิงปฏิบัติการ การสัมมนา และการฝึกอบรม นับเป็นโอกาสอันดีที่คนตาบอดและผู้ที่เกี่ยวข้องจากทั่วประเทศ จะได้มาพบปะพูดคุย ปรึกษาหารือ และแลกเปลี่ยนความรู้ ประสบการณ์ร่วมกัน เพื่อเสริมพลังคนตาบอดให้เป็นผู้ร่วมพัฒนาอย่างสร้างสรรค์ เท่าเทียม และเป็นธรรมถ้วนหน้าในสถานการณ์โควิด- 19 นอกจากนี้ ยังมีการจัดนิทรรศการเกี่ยวกับการส่งเสริมสิทธิ โอกาส และความเท่าเทียมในการดํารงชีวิตของคนตาบอดในสังคม และการจัดแสดงและจําหน่ายผลิตภัณฑ์จากคนตาบอดทั่วประเทศ
นายจุติกล่าวเพิ่มเติมว่า กระทรวง พม. ยินดีที่จะช่วยส่งเสริมพลังของคนตาบอด ซึ่งสมาคมคนตาบอดแห่งประเทศไทยมีการพัฒนาอย่างต่อเนื่องและแสดงให้เห็นด้วยการกระทํามากกว่าแผนงานและคําพูด ซึ่งทําให้เห็นถึงความก้าวหน้าในทุกปี และพลังของคนตาบอด ประเทศไทยเป็นสังคมแห่งโอกาสและการให้โอกาส ซึ่งเราให้ความเป็นธรรม ให้ความดูแล และเราพยายามที่จะให้เกิดสิ่งดีๆ สิ่งใหม่ๆ กับทุกสมาคม รวมไปถึงการส่งเสริมคุณภาพชีวิตคนพิการ วันนี้ ตนได้เห็นถึงการเป็นผู้ให้มากกว่าผู้รับ และโครงการที่ดีอย่างนี้เป็นนโยบายของรัฐบาลที่จะไม่ทิ้งใครไว้ข้างหลัง ตนอยากให้กําลังใจกับทุกคนว่า ทุกคนสามารถก้าวไปข้างหน้าได้อย่างเท่าเทียม ทั่วถึง และเป็นธรรม ทั้งนี้การคุ้มครองช่วยเหลือคนพิการกลุ่มเปราะบางเป็นเป้าหมายของเรา ซึ่งการพัฒนาระบบนั้นไม่ใช่เป็นแค่เพียงแผนงาน แต่ตนเชื่อมั่นว่า กรมส่งเสริมและพัฒนาคุณภาพชีวิตคนพิการ (พก.) นั้น ทํางานด้วยความเชื่อมั่น ใจรัก ใจปราถนาที่มุ่งพัฒนาให้กับคนพิการทั้งประเทศ
รัฐบาลไทย-ข่าวทำเนียบรัฐบาล-รมว.สุชาติ ส่งที่ปรึกษาเปิดประชุมเชิงปฏิบัติการ เพิ่มทักษะเครือข่ายคุ้มครองแรงงานต่างด้าว
วันพฤหัสบดีที่ 16 มิถุนายน 2565
รมว.สุชาติ ส่งที่ปรึกษาเปิดประชุมเชิงปฏิบัติการ เพิ่มทักษะเครือข่ายคุ้มครองแรงงานต่างด้าว
รมว. แรงงาน ส่งที่ปรึกษา  “ธิวัลรัตน์” เปิดการประชุมเชิงปฏิบัติการสร้างเครือข่ายเพื่อคุ้มครองแรงงานต่างด้าว รุ่นที่ 3 เสริมองค์ความรู้ภาคประชาสังคม เพิ่มทักษะด้านการสอดส่อง ดูแล เฝ้าระวัง และแจ้งเบาะแส หวังสร้างเครือข่ายด้านแรงงาน
วันพฤหัสบดี ที่ 16 มิถุนายน 2565 เวลา 09.00 น.นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานเปิดเผยหลังการเป็นประธานในพิธีเปิด“การประชุมเชิงปฏิบัติการสร้างเครือข่ายเพื่อคุ้มครองแรงงานต่างด้าว รุ่นที่ 3”ว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน และนายสุชาติ ชมกลิ่น รัฐมนตรีว่าการกระทรวงแรงงานได้ให้ความสําคัญกับแรงงานต่างด้าวซึ่งเข้ามาทํางานในประเทศไทยและถือว่าแรงงานเหล่านี้เป็นส่วนสําคัญในการช่วยขับเคลื่อนเศรษฐกิจให้สามารถแข่งขันกับนานาประเทศได้ จึงมีการกําหนดทิศทางการดําเนินงานเพื่อให้แรงงานต่างด้าว เครือข่ายแรงงานและประชาชนได้รับการคุ้มครอง ส่งเสริมและพัฒนารวมทั้งเข้าถึงบริการจากภาครัฐได้ ภายใต้วิสัยทัศน์“แรงงานมีคุณภาพชีวิตที่ดี ได้รับความเป็นธรรมอย่างทั่วถึงและยั่งยืน” โดยได้มอบหมายให้กรมสวัสดิการและคุ้มครองแรงงานในฐานะหน่วยงานหลักในการคุ้มครองดูแลผู้ใช้แรงงานทุกเชื้อชาติมีการกําชับให้พนักงานตรวจแรงงานปฏิบัติหน้าที่อย่างเข้มงวดและเข้มแข็งเพื่อให้ลูกจ้างทุกคนที่เดินทางเข้ามาในประเทศไทย ได้รับการคุ้มครองตามกฎหมายแรงงานและเพื่อให้การตรวจคุ้มครองแรงงานเป็นไปอย่างทั่วถึงและมีประสิทธิภาพมากยิ่งขึ้น จึงต้องมีการสร้างความร่วมมือกับทุกภาคส่วนที่เกี่ยวข้อง โดยเฉพาะภาคประชาสังคม และอาสาสมัครแรงงานต่างด้าว ซึ่งจะเป็นกําลังเสริมที่สําคัญในการสอดส่อง ดูแล แจ้งเบาะแสการปฏิบัติที่ไม่ถูกต้องตามกฎหมายนําไปสู่การป้องกันปัญหาการละเมิดสิทธิด้านแรงงานหรือปัญหาด้านแรงงานด้วย
นางสาวกาญจนา พูลแก้ว รองอธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า ในปีงบประมาณ พ.ศ. 2565 กรมฯ ได้กําหนดจัดประชุมเชิงปฏิบัติการสร้างเครือข่ายเพื่อคุ้มครองแรงงานต่างด้าวทั้งหมด 6 รุ่น รุ่นละ 50 คน โดยได้ดําเนินการเสร็จสิ้นไปแล้ว 2 รุ่น สําหรับในวันนี้จัดขึ้นเป็นรุ่นที่ 3 ณ โรงแรมไอธารา รีสอร์ท แอนด์ สปา อําเภอบ้านแหลม จังหวัดเพชรบุรี มีผู้เข้าร่วมประชุมทั้งหมด 50 คน ประกอบด้วย ผู้แทนสถานประกอบกิจการ เจ้าหน้าที่บุคคล ผู้ประสานงานด้านภาษา(ล่าม) แรงงานสัญชาติเมียนมา ลาว และกัมพูชา โดยกรมฯ มุ่งหวังว่า ผู้เข้ารับการอบรมจะได้รับความรู้ ความเข้าใจในข้อกฎหมาย สิทธิ หน้าที่สวัสดิการและช่องทางการใช้สิทธิด้านแรงงานอย่างถูกต้อง นําไปสู่การเป็นเครือข่ายที่เข้มแข็งสามารถปฏิบัติหน้าที่เพื่อสร้างคุณภาพชีวิตที่ดีแก่แรงงานและประสานงานกับภาครัฐอย่างยั่งยืน
รัฐบาลไทย-ข่าวทำเนียบรัฐบาล-โฆษกรัฐบาลสวน “ประเสริฐ” ไม่ให้ค่าคำขู่อภิปรายฯ ขออย่าเป็นแค่ราคาคุย ถามกลับเอาอะไรมามั่นใจว่ารัฐบาลอยู่ไม่ครบเทอม ย้ำทำหน้าที่เพื่อประโยชน์ชาติมากกว่าเล่นเกมการเมือง
วันอาทิตย์ที่ 1 พฤษภาคม 2565
โฆษกรัฐบาลสวน “ประเสริฐ” ไม่ให้ค่าคําขู่อภิปรายฯ ขออย่าเป็นแค่ราคาคุย ถามกลับเอาอะไรมามั่นใจว่ารัฐบาลอยู่ไม่ครบเทอม ย้ําทําหน้าที่เพื่อประโยชน์ชาติมากกว่าเล่นเกมการเมือง
โฆษกรัฐบาลสวน “ประเสริฐ” ไม่ให้ค่าคําขู่อภิปรายฯ ขออย่าเป็นแค่ราคาคุย ถามกลับเอาอะไรมามั่นใจว่ารัฐบาลอยู่ไม่ครบเทอม ย้ําทําหน้าที่เพื่อประโยชน์ชาติมากกว่าเล่นเกมการเมือง
วันที่ 1 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายประเสริฐ จันทรรวงทอง เลขาธิการพรรคเพื่อไทย เชื่อว่ารัฐบาลจะอยู่ไม่ครบเทอมและจะเจอศึกหนักหลังเปิดสภา 22 พ.ค. นี้ ว่า รัฐบาลไม่ได้สนใจและไม่ให้ค่ากับคําขู่ของนายประเสริฐฯ และพรรคเพื่อไทยเลย เพราะพฤติกรรมชอบขู่ให้กลัวแต่เอาเข้าจริงไม่มีอะไรนั้นเป็นเอกลักษณ์ของพรรคการเมืองนี้อยู่แล้ว โดยเฉพาะการอภิปรายไม่ไว้วางใจทุกครั้งที่ชอบคุยโวว่ามีหมัดเด็ดอย่างนั้นอย่างนี้แต่สุดท้ายก็หยิบเอามุขเดิม ๆ มากล่าวหารัฐบาลแบบเลื่อนลอยไร้น้ําหนัก คราวนี้ก็คงเหมือนเดิมอีก ทั้งประเด็นที่ว่ารัฐบาลทุจริตต่อหน้าที่ ไม่ปฏิบัติตามรัฐธรรมนูญ หรือมาตรา 157 เข้าข่ายหลอกลวงประชาชน จึงอยากจะรอดูว่ามีอะไรใหม่หรือไม่และขอเชิญชวนพี่น้องประชาชนร่วมพิสูจน์ด้วยว่าจะเป็นไปตามที่นายประเสริฐฯ กล่าวไว้แค่ไหน ส่วนเรื่องที่เชื่อว่ารัฐบาลจะอยู่ไม่ครบเทอมนั้น อยากถามนายประเสริฐฯ ว่าเอาอะไรมามั่นใจเช่นนั้น หรือแค่ต้องการอยากมีอํานาจ อยากกลับมาเป็นรัฐบาลอีกเต็มแก่แล้ว จึงหาเรื่องดิสเครดิตคนอื่นไปเรื่อย ไม่นับรวมเรื่องที่ไปดีลหาคะแนนสนับสนุนจาก ส.ส.ฝ่ายรัฐบาลเพื่อมาล้มรัฐบาลเองในการอภิปรายฯ แบบไม่อายฟ้าดินอีก หรือแม้กระทั่งออกมาประกาศโชว์พาวว่าจะได้รับเลือกตั้งแบบแลนด์สไลด์เกิน 250 ที่นั่งด้วย
“ขอย้ําว่าพลเอก ประยุทธ์ จันทร์โอชา นายกรัฐมนตรีและ รมว.กลาโหม รวมทั้ง ครม. พร้อมเสมอและไม่หวั่นศึกใดทั้งสิ้นไม่ว่าจะ 3 ศึกหรือกี่ศึกก็ตาม เพราะรัฐบาลไม่เคยทําอะไรผิดและสามารถชี้แจงตอบได้ทุกประเด็น ขณะที่ ส.ส.ฝ่ายรัฐบาลทุกคนก็คํานึงถึงความถูกต้องเหมาะสมและประโยชน์ของบ้านเมืองมากกว่าที่จะเล่นเกมการเมืองไม่ว่าจะเป็นการพิจารณา พ.ร.บ.งบประมาณปี 2566 หรือการอภิปรายไม่ไว้วางใจก็ตาม ขอเพียงฝ่ายค้านทําการบ้านให้หนัก ๆ อย่าให้เป็นแค่เพียงราคาคุยเท่านั้นก็พอ” นายธนกร กล่าว
รัฐบาลไทย-ข่าวทำเนียบรัฐบาล-​PM pleased with Thailand’s rank in UN’s 2022 Sustainable Development Report (SDR)
วันพฤหัสบดีที่ 16 มิถุนายน 2565
​PM pleased with Thailand’s rank in UN’s 2022 Sustainable Development Report (SDR)
​PM pleased with Thailand’s rank in UN’s 2022 Sustainable Development Report (SDR)
June 16, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged the 2022 Sustainable Development Report (SDR), according to which Thailand ranks 44th out of 163 countries. Region wise, the country ranks 3rd in Asia, behind Japan (19th) and South Korea (27th), and is first among the Southeast Asian countries for 5 straight years.
The Prime Minister thanked all concerned sectors and agencies for having mobilized SDGs in a tangible manner. The public sector, in particular, has constantly worked together with the private sector and civil society to integrate SDGs in the national-level development goals through synergizing the 20-Year National Strategy, and the 12th and 13th National Economic and Social Development Plans, which has led to the tangible success in Thailand’s overall score and rank in the SDR throughout these years.
The 2022 Sustainable Development Report and SDG Index is compiled by Sustainable Development Solutions Network (SDSN) under the concept framework “From Crisis to Sustainable Development: the SDGs as Roadmap to 2030 and Beyond”. According to the Government Spokesperson, the Prime Minister has committed to promote the development of human capital, economy, environment, peace, and justice, as well as development partnership in accordance with the 17 SDGs. Even though Thailand’s rank drops by one notch from 43rd in 2021 to 44th in 2022, the country remains among the top-ranked countries in the region.
The Government’s endeavor, to overcome obstacles and challenges to create opportunities and empower the Thai people, is in line with the 17 SDGs. The Government Spokesperson also affirmed the Government’s commitment to propel these goals, not only to achieve the SDG index, but also to promote the country’s prosperity and sustainability for everyone’s interest.
รัฐบาลไทย-ข่าวทำเนียบรัฐบาล-'อนุทิน 'สั่ง สปสช.เตรียมพร้อมสายด่วน 1330 จัดระบบดูแลผู้ติดเชื้อโควิดรักษาที่บ้าน
วันพุธที่ 22 ธันวาคม 2564
'อนุทิน 'สั่ง สปสช.เตรียมพร้อมสายด่วน 1330 จัดระบบดูแลผู้ติดเชื้อโควิดรักษาที่บ้าน
รองรับหากสายพันธุ์โอมิครอนแพร่ระบาดมากขึ้น
“อนุทิน” สั่งการ สปสช.เตรียมพร้อมสายด่วน 1330 ร่วมจัดระบบดูแลผู้ติดเชื้อโควิด-19 เข้าสู่การรักษาที่บ้าน รองรับหากโควิด-19 สายพันธุ์โอมิครอนแพร่ระบาดมากขึ้น พร้อมจัดระบบงบประมาณสนับสนุนหน่วยบริการเพื่อให้บุคลากรด่านหน้าปฏิบัติงานเพื่อผู้ป่วยได้คล่องตัว
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช). กล่าวว่า จากสถานการณ์เชื้อไวรัสโคโรนา 2019 กลายพันธุ์โดยเฉพาะสายพันธุ์โอมิครอนที่กําลังระบาดทั่วโลกในขณะนี้ ซึ่งประเทศไทยพบผู้ติดเชื้อสายพันธุ์โอมิครอนแล้ว โดยรัฐบาลและกระทรวงสาธารณสุขได้เตรียมแผนการรับมือต่อการแพร่ระบาดของโควิด-19 สายพันธุ์โอมิครอน ทั้งการยกระดับและปรับมาตรการในผู้ที่เดินทางเข้าประเทศให้เข้มข้นขึ้น รวมถึงการเตรียมความพร้อมระบบบริการสาธารณสุขเพื่อรองรับผู้ป่วยและผู้ติดเชื้อโควิด-19 ที่อาจจะเพิ่มมากขึ้น ในส่วนของ สปสช.นั้น รองนายกรัฐมนตรีและรัฐมนตรีว่าการกระทรวงสาธารณสุข อนุทิน ชาญวีรกูล ได้สั่งการให้ สปสช.เตรียมความพร้อมสายด่วน สปสช. 1330 เพื่อรองรับหากมีการระบาดเพิ่มมากขึ้นเช่นกัน โดย สปสช.ได้จัดระบบสายด่วน สปสช. 1330 กด 14 เป็นจุดประสานงานผู้ติดเชื้อโควิด-19 ให้เข้าสู่ระบบการรักษาที่บ้านหรือ Home Isolation รวมถึงการจัดระบบประสานงานส่งต่อผู้ป่วยไปยังหน่วยบริการหากมีอาการรุนแรงขึ้น ซึ่งได้จัดระบบคู่สายและเพิ่มจํานวนจาก 120 คู่สายในปี 2563 เป็น 3,000 คู่สายในปัจจุบันเพื่อให้เพียงพอกับการให้บริการประชาชน
นอกจากนี้ สปสช.ได้เตรียมพร้อมระบบการเบิกจ่ายงบประมาณสนับสนุนการดําเนินงานของหน่วยบริการ เพื่อให้การปฏิบัติงานของบุคลากรด่านหน้ามีความคล่องตัวและมีประสิทธิภาพมากขึ้น
“ประเทศไทยเพิ่งผ่านพ้นการระบาดรุนแรงของโควิด-19 สายพันธุ์เดลตา ซึ่ง สปสช.ได้มีส่วนสนับสนุนระบบเพื่อให้ผู้ติดเชื้อได้เข้าสู่การดูแลรักษา การเตรียมความพร้อมสายด่วน สปสช. 1330 ครั้งนี้ เพื่อรองรับการระบาดของโควิด-19 สายพันธุ์โอมิครอนที่อาจจะเกิดขึ้นในอนาคต ซึ่งประชาชนมั่นใจได้ว่าหากมีการติดเชื้อโควิด-19 ท่านจะได้เข้าสู่ระบบการรักษาอย่างแน่นอน” เลขาธิการ สปสช. กล่าว
/////////22 ธันวาคม 2564
รัฐบาลไทย-ข่าวทำเนียบรัฐบาล-ปลัด สธ. ติดตามการช่วยเหลือดูแล “ผู้ป่วยหลอดเลือดสมอง” รพ.นพรัตนราชธานี
วันพฤหัสบดีที่ 18 สิงหาคม 2565
ปลัด สธ. ติดตามการช่วยเหลือดูแล “ผู้ป่วยหลอดเลือดสมอง” รพ.นพรัตนราชธานี
ปลัดกระทรวงสาธารณสุข ติดตามการดําเนินงานช่วยเหลือและดูแลรักษาผู้ป่วยโรคหลอดเลือดสมอง โรงพยาบาลนพรัตนราชธานี ด้วยรถ Mobile Stroke unit ให้ยาภายใน 4 ชั่วโมง ช่วยลดระยะเวลาการเข้าถึงการรักษา ลดความพิการ และลดการสูญเสีย
วันนี้ (18 สิงหาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข ติดตามการดําเนินงานให้บริการประชาชน และการพัฒนาโรงพยาบาลนพรัตนราชธานี พร้อมให้กําลังใจบุคลากรทางการแพทย์และเจ้าหน้าที่ โดยมี นายแพทย์ปิยชาติ สุทธินาค รองผู้อํานวยการด้านการแพทย์ และคณะผู้บริหาร ร่วมให้การต้อนรับ
นายแพทย์เกียรติภูมิ กล่าวว่า โรงพยาบาลนพรัตนราชธานี มีการพัฒนางานด้านต่างๆ โดยเฉพาะการช่วยเหลือและดูแลรักษาผู้ป่วยโรคหลอดเลือดสมอง (Stroke) ซึ่งมีการพัฒนาอย่างต่อเนื่อง ปัจจุบันได้ขยายบริการเชิงรุกด้วยนวัตกรรม รถMobile STROKE Unit เป็นหน่วยรักษาผู้ป่วยอัมพาตเคลื่อนที่ ช่วยผู้ป่วยโรคหลอดเลือดสมอง ซึ่งจะมีอาการแสดง อาทิ หน้าเบี้ยว อ่อนแรงครึ่งซีก พูดไม่ชัด เป็นต้น ให้ได้รับยาละลายลิ่มเลือดภายใน 4 ชั่วโมงโดยให้การช่วยเหลือที่จุดนัดพบ เช่น สถานีบริการน้ํามัน เป็นต้น ซึ่งเป็นการลดระยะเวลาเข้าถึงการรักษาก่อนถึงโรงพยาบาล ช่วยลดความพิการและลดการสูญเสียได้ ทําให้ตั้งแต่ปี 2559-2564 อัตราการตายจากโรคหลอดเลือดสมองมีแนวโน้มลดลงชัดเจน ทั้งนี้ ในปี 2564 มีผู้ป่วยโรคหลอดเลือดสมองได้รับยาทันเวลาถึง 144 ราย, ได้รับยาเมื่อมาถึงห้องฉุกเฉินของโรงพยาบาล 42 ราย และได้รับยาภายใน 1 ชั่วโมง 84 ราย
นายแพทย์เกียรติภูมิ กล่าวต่อว่า โรงพยาบาลนพรัตนราชธานี ยังมุ่งมั่นพัฒนาสถาบันอาชีวเวชศาสตร์และเวชศาสตร์สิ่งแวดล้อมให้เป็นสถาบันแห่งชาติ เป็นแหล่งผลิตบุคลากรด้านเวชศาสตร์และเวชศาสตร์สิ่งแวดล้อม รวมถึงยังเปิดคลินิกมลพิษเป็นแห่งแรกของประเทศไทย ให้บริการคลินิกเฉพาะทางสําหรับประชาชนที่ได้รับผลกระทบจากฝุ่นPM2.5 และยังมีบริการคลินิกมลพิษออนไลน์ ให้เป็นคลินิกที่ติดตัวคนไทย ปลอดภัยจากฝุ่นซึ่งในปี2564 มีผู้เข้ารับบริการออนไลน์ถึง 205 ราย แยกเป็น ผู้ได้รับผลกระทบทางเดินหายใจ 49%, ผิวหนัง 15%,หัวใจ 13%, คอจมูก 5%, ตา 2% และประสาท 0.5%
************************************ 18 สิงหาคม 2565
รัฐบาลไทย-ข่าวทำเนียบรัฐบาล-ขร. จับมือ รฟฟท. ร่วมหาวิธีป้องกันระบบจ่ายไฟในรถไฟฟ้าสายสีแดง
วันพุธที่ 1 มิถุนายน 2565
ขร. จับมือ รฟฟท. ร่วมหาวิธีป้องกันระบบจ่ายไฟในรถไฟฟ้าสายสีแดง
...
วันนี้ (1 มิถุนายน 2565) กรมการขนส่งทางราง (ขร.) ร่วมกับบริษัท รถไฟฟ้า ร.ฟ.ท. จํากัด (รฟฟท.) ประชุมหารือ และลงพื้นที่ เพื่อหาแนวทางการป้องกันเหตุขัดข้อง และเพิ่มประสิทธิภาพระบบจ่ายกระแสไฟฟ้าของโครงการรถไฟฟ้าชานเมือง (สายสีแดง) ณ ศูนย์ซ่อมบํารุงรถไฟฟ้าสายสีแดง
ที่ผ่านมา รถไฟฟ้าชานเมืองสายสีแดงมีความล่าช้าในการให้บริการ ซึ่งสาเหตุมาจากการขัดข้องด้านระบบไฟฟ้าบ่อยครั้ง โดยทาง รฟฟท. ได้ชี้แจงว่า เหตุขัดข้องดังกล่าวสามารถแก้ไขได้โดยใช้เวลาไม่นาน แต่เนื่องจากมีขั้นตอนการปฏิบัติเพื่อความปลอดภัยในการเดินรถ โดยจําเป็นต้องลดระดับอุปกรณ์รับไฟฟ้า (แพนโทกราฟ) ของรถไฟฟ้าทุกขบวนที่อยู่ในบริเวณแหล่งจ่ายไฟเดียวกันลงก่อน จากนั้นจึงจะจ่ายกระแสไฟฟ้าอีกครั้ง และค่อยปรับระดับอุปกรณ์รับไฟฟ้าขึ้น เพื่อป้องกันความเสียหายกับขบวนรถ และอันตรายจากประกายไฟเมื่อมีกระแสไฟฟ้าในระบบ
ดังนั้นเพื่อป้องกันระบบจ่ายกระแสไฟฟ้าขัดข้องสําหรับรถไฟฟ้าชานเมืองสายสีแดง และให้บริการเดินรถได้อย่างมีประสิทธิภาพมากยิ่งขึ้น ขร. และ รฟฟท. จึงมีข้อสรุปร่วมกันว่า ให้แยกแหล่งจ่ายไฟฟ้าระหว่างศูนย์ซ่อมบํารุงกับสถานีกลางบางซื่อที่อยู่บนเส้นทางหลักที่ให้บริการ เพื่อลดผลกระทบต่อการเดินรถ เนื่องจากปกติศูนย์ซ่อมบํารุงมีกิจกรรมที่ใช้กระแสไฟฟ้ามากและมีความเสี่ยงสูงที่จะทําให้เกิดการตัดกระแสไฟฟ้าได้ รวมทั้ง ขอให้ รฟฟท. พิจารณาเพิ่มอุปกรณ์ป้องกันระบบจ่ายกระแสไฟฟ้าในจุดที่มีความเสี่ยง เช่น ติดตั้งแผ่นป้องกันอุปกรณ์ระบบจ่ายไฟฟ้าเหนือศีรษะที่อยู่ใกล้ทางสัญจร ซึ่งมีโอกาสที่วัตถุหรือสิ่งของจะรบกวนอุปกรณ์หรือระบบจ่ายไฟฟ้า ทําให้เกิดการลัดวงจรชั่วคราว และส่งผลให้ระบบตัดกระแสไฟฟ้าตามมา รวมถึงเห็นควรพัฒนาระบบเฝ้าระวังและควบคุมระยะไกล (SCADA) ให้สามารถเก็บข้อมูลและวัดปริมาณการใช้กระแสไฟฟ้า เพื่อนํามาประกอบการพิจารณาลดการใช้พลังงานและเพิ่มประสิทธิภาพการจ่ายไฟฟ้าในอนาคตต่อไป
รัฐบาลไทย-ข่าวทำเนียบรัฐบาล-สธ.ขับเคลื่อน Digital Healthcare ยกระดับการให้บริการประชาชน
วันพุธที่ 24 พฤศจิกายน 2564
สธ.ขับเคลื่อน Digital Healthcare ยกระดับการให้บริการประชาชน
รัฐมนตรีช่วยว่าการกระทรวงสาธารณสุข ส่งเสริมให้สถานพยาบาลทั่วประเทศ ขับเคลื่อน Digital Healthcare พัฒนาระบบฐานข้อมูลที่มีคุณภาพ ปลอดภัย ยกระดับการให้บริการ ลดความแออัด และความเหลื่อมล้ํา
รัฐมนตรีช่วยว่าการกระทรวงสาธารณสุข ส่งเสริมให้สถานพยาบาลทั่วประเทศ ขับเคลื่อนDigital Healthcare พัฒนาระบบฐานข้อมูลที่มีคุณภาพ ปลอดภัย ยกระดับการให้บริการ ลดความแออัด และความเหลื่อมล้ํา พร้อมต่อยอดเชื่อมโยงข้อมูลการฉีดวัคซีนกับหน่วยงานต่างๆ บนพื้นฐานคุณธรรม จริยธรรม เพื่อให้เปิดกิจการ กิจกรรม ได้อย่างปลอดภัย
วันนี้ (24 พฤศจิกายน 2564) ที่ โรงแรม ดิ เอมเมอรัลด์ กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิด การประชุมระดับชาติด้านเวชสารสนเทศ ครั้งที่10 และการประชุมวิชาการสมาคมเวชสารสนเทศไทย ประจําปี พ.ศ. 2564 ภายใต้แนวคิด “การปรับเปลี่ยนระบบสุขภาพสู่ยุคดิจิทัลในวิกฤตโรคระบาด” (Healthcare Digital Transformation in Pandemic Era) โดยมี แพทย์หญิงจามรีเชื้อเพชระโสภณ นายกสมาคมเวชสารสนเทศไทยผู้บริหารกระทรวงสาธารณสุข และบุคลากรจากภาครัฐและเอกชน ในรูปแบบ Onsite 29 โรงพยาบาล Online 64 โรงพยาบาล ร่วมประชุม
ดร.สาธิต กล่าวว่า กระทรวงสาธารณสุขมีนโยบายให้โรงพยาบาลทั่วประเทศพัฒนาการใช้งานเทคโนโลยีสารสนเทศ หรือ เวชสารสนเทศ ในการพัฒนาองค์กร ยกระดับการให้บริการ บริหารจัดการระบบเชื่อมโยงข้อมูลสุขภาพประชาชนมาประมวลผลให้เกิดประโยชน์สูงสุด สะดวก รวดเร็ว เพิ่มความแม่นยําในการวินิจฉัยโรค ทั้งยังช่วยลดความแออัด ลดความเหลื่อมล้ําของการเข้าถึงบริการ นอกจากนี้ ยังต่อยอดนําเทคโนโลยีไปใช้ประโยชน์ทางการแพทย์แขนงต่างๆ เพิ่มขึ้น เช่น แนวทางการให้รหัสโรคด้านหัตถการ อายุรกรรม ทันตกรรม เป็นต้น โดยงานเทคโนโลยีสารสนเทศในโรงพยาบาลจะต้องมีระบบฐานข้อมูลที่มีความปลอดภัย เพื่อลดความเสี่ยงในการถูกโจมตีและเข้าถึงข้อมูลคอมพิวเตอร์อย่างผิดกฎหมาย รวมถึงพัฒนาคุณภาพข้อมูลให้นํามาใช้อ้างอิงและวางแผนการจัดการด้านสุขภาพได้อย่างมีประสิทธิภาพ นอกจากนี้การนําระบบระบบปฏิบัติการAI เข้ามาใช้ จะส่งเสริมให้การจัดระบบบริการมีประสิทธิภาพดียิ่งขึ้น รองรับการรักษาและดูแลสุขภาพประชาชนในอนาคต
ดร.สาธิตกล่าวต่อว่า ในช่วงที่มีการแพร่ระบาดของโรคโควิด 19Digital Healthcareได้เข้ามามีบทบาทสําคัญมากขึ้นจนเกิดเป็นความเป็นปกติใหม่ (New Normal) ทั้ง ระบบการแพทย์ทางไกล (Telemedicine) การส่งยาให้ผู้ป่วยบางโรคถึงบ้าน เพื่อหลีกเลี่ยงการเดินทางไปโรงพยาบาล ป้องกันการรับและแพร่เชื้อโควิด 19 ที่เด่นชัดและถือเป็นความสําเร็จของระบบสาธารณสุขประเทศ คือ ความร่วมมือในการเชื่อมต่อและบริหารจัดการเตียงผู้ป่วยของโรงพยาบาลทุกสังกัดเป็นหนึ่งเดียวทําให้สามารถรองรับและดูแลผู้ป่วยโควิด 19 ได้อย่างมีประสิทธิภาพเหมาะสมตามระดับอาการ มีการพัฒนาระบบเชื่อมโยงข้อมูลการฉีดวัคซีน ใน “หมอพร้อม” และ Digital Health Pass เพื่อรองรับการเปิดประเทศ ช่วยลดการพกพาเอกสารหลายฉบับ มีความปลอดภัยในการแสดงข้อมูลส่วนบุคคลที่ได้มาตรฐานในระดับสากล จากนี้จะต่อยอดให้เกิดความเชื่อมโยงข้อมูลสําหรับหน่วยงานที่มีความจําเป็นต้องใช้ข้อมูลการฉีดวัคซีนให้สามารถเข้าถึงระบบ บนพื้นฐานคุณธรรมและจริยธรรม เพื่อให้สามารถเปิดกิจการ กิจกรรมต่างๆ ได้อย่างปลอดภัย ประชาชนใช้ชีวิตได้เป็นปกติที่สุด สามารถขับเคลื่อนภาคเศรษฐกิจควบคู่กับการพัฒนาระบบสาธารณสุข
************************************************
รัฐบาลไทย-ข่าวทำเนียบรัฐบาล-นายกฯ หารือผู้ก่อตั้งและประธานฯ หัวเว่ย เทคโนโลยี่ จำกัด พร้อมเดินหน้าพัฒนาความร่วมมือพัฒนาเทคโนโลยีและนวัตกรรมเพื่อคนไทย
วันพฤหัสบดีที่ 25 พฤศจิกายน 2564
นายกฯ หารือผู้ก่อตั้งและประธานฯ หัวเว่ย เทคโนโลยี่ จํากัด พร้อมเดินหน้าพัฒนาความร่วมมือพัฒนาเทคโนโลยีและนวัตกรรมเพื่อคนไทย
นายกฯ หารือผู้ก่อตั้งและประธานฯ หัวเว่ย เทคโนโลยี่ จํากัด พร้อมเดินหน้าพัฒนาความร่วมมือพัฒนาเทคโนโลยีและนวัตกรรมเพื่อคนไทย
วันนี้ (25 พฤศจิกายน 2564) เวลา 11.00 น. ณ ศูนย์ปฏิบัติการนายกรัฐมนตรี (PMOC) ชั้น 2 ตึกไทยคู่ฟ้า ทําเนียบรัฐบาล นายเหริน เจิ้งเฟย (Mr. Ren Zhengfei) ผู้ก่อตั้งและประธานกรรมการบริหาร บริษัท หัวเว่ย เทคโนโลยี่ จํากัด ได้เข้าเยี่ยมคารวะ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ผ่านระบบวีดิทัศน์ทางไกล ซึ่งนายธนกร วังบุญคงชนะ โฆษกประจําสํานักนายกรัฐมนตรีได้กล่าวสรุปสาระสําคัญของการหารือดังนี้
นายกรัฐมนตรียินดีที่ได้พบหารือกับนายเหริน เจิ้งเฟย ชื่นชมการดําเนินกิจการของบริษัทหัวเว่ยฯ ผู้ผลิตและผู้ให้บริการด้านเทคโนโลยีสารสนเทศและการสื่อสารชั้นนําของโลก ขอบคุณบริษัทฯ ที่ได้สนับสนุนรัฐบาลในการรับมือสถานการณ์โควิด – 19 ทั้งการบริจาคหน้ากากอนามัยและการสนับสนุนด้านเทคโนโลยี ขอบคุณความร่วมมือที่มีให้รัฐบาลไทย และขอบคุณที่เลือกทีมงานที่มีศักยภาพและความพร้อมมาประจําการที่ประเทศไทย ซึ่งมีส่วนสําคัญในการร่วมงานกับรัฐบาลไทยเสมอมา
นายเหรินฯ กล่าวยินดีที่ได้เข้าเยี่ยมคารวะนายกรัฐมนตรีในวันนี้ แม้ว่าจะเป็นการพบกันผ่านระบบออนไลน์ เชื่อมั่นในความตั้งใจจริงของนายกรัฐมนตรีในการบริหารประเทศซึ่งไทยสามารถบริหารสถานการณ์ให้ดีขึ้นจนประกาศการเปิดประเทศ ขอบคุณสําหรับความร่วมมือที่รัฐบาลไทยมีให้หัวเว่ย ตลอดมา ทั้งนี้หัวเว่ยต้องการมีส่วนร่วมในการพัฒนาให้เกิดประโยชน์กับประเทศไทยอย่างแท้จริง
นายกรัฐมนตรีชื่นชม และเชื่อมั่นในศักยภาพด้านเทคโนโลยีของหัวเว่ย และชื่นชมนายเหรินฯ โดยได้อ่านหนังสือ “ใช่ หัวเว่ย หรือไม่ที่จะล้มเป็นรายต่อไป” เกี่ยวกับเรื่องราวของ หัวเว่ย ปรัชญาการบริหารจัดการของนายเหรินฯ และหนังสือ “Grow in Thailand, Contribute to Thailand” จึงต้องขอขอบคุณหัวเว่ยที่เคียงข้างการพัฒนาด้านดิจิทัลของไทยมาตลอด ในโอกาสนี้ นายเหรินฯ ได้แนะนําความสําเร็จของบริษัทฯ ในการใช้ ระบบ 5G ผสมผสานกับเทคโนโลยีอัจฉริยะ AI ซึ่งประสบความสําเร็จในการพัฒนาศักยภาพด้านทํางานในหลายพื้นที่ในประเทศจีน ทั้งนี้เชื่อมั่นว่าการหารือกันในวันนี้จะเป็นการสร้างแนวทางใหม่ๆ พัฒนาโซลูชั่นเทคโนโลยีเพื่อพัฒนาประเทศไทย
ทั้งนี้ รัฐบาลไทยให้ความสําคัญกับการพัฒนาเทคโนโลยีดิจิทัล 5G และพร้อมขยายความร่วมมือในสาขาที่ทางหัวเว่ยมีศักยภาพ ได้แก่ การเกษตรดิจิทัล โครงสร้างพื้นฐานด้านดิจิทัล และการพัฒนาระบบ Logistics ที่ประเทศจีนมีศักยภาพน่าชื่นชม นายเหรินฯ ได้กล่าวถึงความร่วมมือที่หัวเว่ยได้มีกับไทยโดยในการพัฒนาเศรษฐกิจพัฒนานวัตกรรม หัวเว่ยได้จัดตั้ง Huawei ASEAN Academy ในเขต EEC ซึ่งทําการอบรมแล้วกว่า 1 แสนคน ในโอกาสนี้ นายกรัฐมนตรีกล่าวชื่นชมการแก้ไขปัญหาความยากจนของจีน ซึ่งไทยพร้อมจะมีความร่วมมือเพื่อให้ประชาชนในประเทศจะได้มีชีวิตความเป็นอยู่ที่ดีขึ้น ทั้งนี้ นายกรัฐมนตรีได้สั่งการหน่วยงานที่เกี่ยวข้องเพื่อหารือกับหัวเว่ยในการสร้างโอกาสของความร่วมมือให้เกิดประโยชน์ที่เป็นรูปธรรมกับชาวไทยต่อไป
รัฐบาลไทย-ข่าวทำเนียบรัฐบาล-รัฐบาลตั้ง บมจ.เคหะสุขประชา รัฐเอกชนร่วมลงทุน
วันพฤหัสบดีที่ 18 พฤศจิกายน 2564
รัฐบาลตั้ง บมจ.เคหะสุขประชา รัฐเอกชนร่วมลงทุน
วันศุกร์ที่ 12 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบจัดตั้งบริษัทเคหะสุขประชาจํากัดมหาชนเพื่อให้เป็นกลไกในการยกระดับคุณภาพชีวิตด้านที่อยู่อาศัยและเศรษฐกิจของผู้มีรายได้น้อยโดยให้สามารถใช้รูปแบบการร่วมลงทุนระหว่างรัฐและเอกชนในการดําเนินการได้ โดยจะพัฒนาโครงการบ้านเช่าราคาย่อมเยา จํานวน 1 แสนหน่วย ภายในปี 2565-2568 ประมาณการรายรับที่ 60,000 ล้านบาท รับซื้ออาคารคงเหลือของการเคหะแห่งชาติมาบริหารการขาย ประมาณมูลค่าการขายรวม 10,890 ล้านบาท พัฒนาและบริหารชุมชนของโครงการบ้านเช่า ประมาณการรายรับ 2,400 ล้านบาท/ปี พัฒนาเศรษฐกิจชุมชนในพื้นที่โครงการ ประมาณการรายรับ 2,400 ล้านบาท/ปี และบริหารทรัพย์สินรอการพัฒนา ประมาณการรายได้พึงรับที่ 125 ล้านบาท/ปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เครือข่ายเยาวชนลดปัจจัยเสี่ยง ยื่นหนังถือถึง รัฐมนตรีว่าการกระทรวงยุติธรรม เพิ่มข้อห้ามใช้พืชกระท่อมกับเยาวชน ๒๐ ปี ห้ามดื่มน้ำท่อมในสถานศึกษา ควบคุมการโฆษณาให้เข้มข้น เร่งให้ความร
วันพฤหัสบดีที่ 23 กันยายน 2564
เครือข่ายเยาวชนลดปัจจัยเสี่ยง ยื่นหนังถือถึง รัฐมนตรีว่าการกระทรวงยุติธรรม เพิ่มข้อห้ามใช้พืชกระท่อมกับเยาวชน ๒๐ ปี ห้ามดื่มน้ําท่อมในสถานศึกษา ควบคุมการโฆษณาให้เข้มข้น เร่งให้ความร
เครือข่ายเยาวชนลดปัจจัยเสี่ยง ยื่นหนังถือถึง รัฐมนตรีว่าการกระทรวงยุติธรรม เพิ่มข้อห้ามใช้พืชกระท่อมกับเยาวชน ๒๐ ปี ห้ามดื่มน้ําท่อมในสถานศึกษา ควบคุมการโฆษณาให้เข้มข้น เร่งให้ความรู้กับประชาชน
ในวันพฤหัสบดีที่ ๒๓ กันยายน ๒๕๖๔ เวลา ๐๙.๒๐ น. ณ สํานักงาน ป.ป.ส. ดินแดง กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิชัย ไชยมงคล เลขาธิการ ป.ป.ส. นายจักรพันธ์ พรนิมิตร นายประสิทธิ์ มะหะหมัด น.ส.พัชรินทร์ ซําศิริพงษ์ น.ส.กานต์กนิษฐ์ แห้วสันตติ ส.ส.กทม. พรรคพลังประชารัฐ รับหนังสือจากเครือข่ายเยาวชนลดปัจจัยเสี่ยง และกลุ่มภาคีเครือข่ายเยาวชน
ตัวแทนเครือข่ายเยาวชน กล่าวว่า การปลดล็อกพืชกระท่อมทางเครือข่ายเห็นด้วย ที่จะสามารถนําไปปลูกและใช้ตามวิถีชีวิตปกติ ทําให้เรื่องของเศรษฐกิจมีความคึกคัก สามารถนําไปใช้ทําเป็นยารักษาโรคได้ แต่ทางเครือข่ายมีข้อกังวลเกี่ยวกับการปกป้องเด็กและเยาวชนในการเข้าถึง โดยเฉพาะเรื่องของน้ําต้มใบกระท่อม และการนํามาผสมกับสารเสพติด หรือ ๔x๑๐๐ ซึ่งแม้ในการร่างกฎหมายลูกจะมีข้อกําหนดต่างไว้แล้ว แต่คิดว่าอาจจะยังไม่เพียงพอ ทางเครือข่ายจึงมีข้อเสนอ คือ ขอให้ปรับข้อห้ามการขายและใช้ใบกระท่อม จากเดิมที่ห้ามเยาวชนอายุต่ํากว่า ๑๘ ปี เพิ่มเป็นอายุ ๒๐ ปี ให้กําหนดห้ามการดื่มน้ําต้มใบกระท่อมในสถานศึกษา จากเดิมที่กําหนดแค่ห้ามซื้อขาย และขอให้ควบคุมการโฆษณาน้ําต้มและผลิตภัณฑ์ต่างๆ รวมทั้งการเร่งให้ความรู้ความเข้าใจกับประชาชนอย่างเร่งด่วน
นายสมศักดิ์ กล่าวว่า ขอบคุณทางเครือข่ายที่มาเสนอแนะความเห็น ขณะนี้ร่าง พ.ร.บ.พืชกระท่อม ผ่านการพิจารณาของสภาผู้แทนราษฎรไปแล้ว อยู่ในชั้นการพิจารณาของวุฒิสภา ซึ่งสภาผู้แทนราษฎรได้มีการปรับร่างให้สอดคล้องกับสภาพสังคม ซึ่งการปลดล็อกพืชกระท่อมเป็นประโยชน์ต่อเกษตรกรอย่างมาก โดยข้อเสนอต่างๆเหล่านี้ตนขอรับไว้ แต่ทางเครือข่ายอาจจะต้องไปยื่นกับทางวุฒิสภาด้วย
รัฐบาลไทย-ข่าวทำเนียบรัฐบาล-ครม.อนุมัติเพิ่มเติม 594 ล้านบาท โครงการบริหารจัดการและพัฒนาคุณภาพข้าว ปี 64/65 พื้นที่ปลูกข้าวเกินเป้ากว่า 5.83 แสนไร่ ใช้งบคงเหลือจากประกันรายได้ข้าวฯ
วันอังคารที่ 17 พฤษภาคม 2565
ครม.อนุมัติเพิ่มเติม 594 ล้านบาท โครงการบริหารจัดการและพัฒนาคุณภาพข้าว ปี 64/65 พื้นที่ปลูกข้าวเกินเป้ากว่า 5.83 แสนไร่ ใช้งบคงเหลือจากประกันรายได้ข้าวฯ
ครม.อนุมัติเพิ่มเติม 594 ล้านบาท โครงการบริหารจัดการและพัฒนาคุณภาพข้าว ปี 64/65 พื้นที่ปลูกข้าวเกินเป้ากว่า 5.83 แสนไร่ ใช้งบคงเหลือจากประกันรายได้ข้าวฯ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 17 พฤษภาคม 2565 ว่า ครม.อนุมัติกรอบวงเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 2564/65 เพิ่มเติม 594.64 ล้านบาท รวมวงเงินโครงการทั้งสิ้น 55,567.36 ล้านบาท ตามที่กระทรวงพาณิชย์เสนอ ซึ่งโครงการนี้เป็นการจ่ายเงินช่วยเหลือให้เกษตรกรในอัตราไร่ละ 1,000 บาท ไม่เกินครัวเรือนละ 20 ไร่ หรือครัวเรือนละไม่เกิน 20,000 บาท เพื่อบรรเทาความเดือดร้อนจากภาระต้นทุนการผลิตที่สูงขึ้นและจูงใจให้เกษตรกรดูแลรักษาข้าวให้มีคุณภาพดี นอกจากนี้ ครม.เห็นชอบขยายระยะเวลาโครงการออกไปจนถึงวันที่ 30 กันยายน 2565 จะเดิมที่สิ้นสุด 31 พฤษภาคม 2565 และขยายระยะเวลาการจ่ายเงินออกไปจนถึงวันที่ 31 สิงหาคม 2565 จากเดิมที่สิ้นสุด 30 เมษายน 2565
สาเหตุที่ต้องขออนุมัติกรอบวงเงินเพิ่มเติมในครั้งนี้เนื่องจากพื้นที่ปลูกข้าวของเกษตรกรที่ขึ้นทะเบียนรอบที่ 1 ปีการผลิต 25624/65 ณ วันที่ 16 มีนาคม 2565 มีจํานวน 62,117,643 ไร่ เพิ่มขึ้น 583,099 ไร่ จากเป้าหมายของโครงการที่ตั้งไว้ 61,534,544 ไร่ โดยใช้วงเงินจ่ายช่วยเหลือเกษตรกรเพิ่มอีก 594.64 ล้านบาท ซึ่งเบิกจ่ายงบประมาณคงเหลือจากโครงการประกันรายได้เกษตรกรผู้ปลูกข้าวปี 2564/2565
นางสาวรัชดากล่าวด้วยว่า ผลการดําเนินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 2564/65 ณ วันที่ 11 เมษายน 2565 ธนาคารเพื่อการเกษตรและสหกรณ์การเกษตรได้โอนเงินให้เกษตรกรในโครงการแล้ว 4.63 ล้านครัวเรือน รวมเป็นเงินทั้งสิ้น 53,871.65 ล้านบาท
รัฐบาลไทย-ข่าวทำเนียบรัฐบาล-พม. ลงพื้นที่ "คลองเตย" และอีก 7 เขต กทม. มอบ "ถุงกำลังใจ สู้โควิด 19" ช่วยเหลือผู้ป่วยติดเตียงในชุมชน
วันศุกร์ที่ 13 สิงหาคม 2564
พม. ลงพื้นที่ "คลองเตย" และอีก 7 เขต กทม. มอบ "ถุงกําลังใจ สู้โควิด 19" ช่วยเหลือผู้ป่วยติดเตียงในชุมชน
พม. ลงพื้นที่ "คลองเตย" และอีก 7 เขต กทม. มอบ "ถุงกําลังใจ สู้โควิด 19" ช่วยเหลือผู้ป่วยติดเตียงในชุมชน
เมื่อวันที่ 6 ส.ค. 64เวลา 13.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน และผู้ด้อยโอกาส รวมทั้งผู้ป่วยติดเตียง ทั้งนี้ กระทรวง พม. ได้รับการสนับสนุนจากคณะกรรมการบริหารจัดการเงินบริจาคและทรัพย์สินเพื่อสนับสนุนการดําเนินการแก้ไขปัญหาจากโรคติดเชื้อไวรัสโคโรนา 2019 (COVID-19) โดยใช้เงินบริจาคจากบัญชี "สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" จัดทําถุงยังชีพ จํานวน 6,796 ชุด ประกอบด้วยเครื่องอุปโภคบริโภคและยาที่มีความจําเป็น เพื่อนําไปส่งต่อความช่วยเหลือให้ผู้ป่วยติดเตียงที่กําลังประสบปัญหาความเดือดร้อนและความยากลําบากในพื้นที่ กทม. ซึ่งเป็นหนึ่งในจังหวัดพื้นที่ควบคุมเข้มงวดและสูงสุด โดยระหว่างวันที่ 6-8 ส.ค. 2564 ได้กําหนดการลงพื้นที่ชุมชนเพื่อมอบถุงยังชีพดังกล่าว "ถุงกําลังใจ สู้โควิด 19" จํานวน 3,565 ถุง โดยในแต่ละวัน มีการแบ่งทีม พม. ออกเป็น 8 ทีมๆ ละ 1 เขต และส่วนที่เหลือจะร่วมมือกับบริษัทไปรษณีย์ไทย จํากัด เพื่อจัดส่งถุงยังชีพให้ผู้ป่วยติดเตียงอย่างทั่วถึงและรวดเร็วต่อไป
นางพัชรี กล่าวต่อไปว่า วันนี้ เป็นวันแรกของการลงพื้นที่ชุมชนในเขต กทม. เพื่อมอบ "ถุงกําลังใจ สู้โควิด 19" จํานวนทั้งสิ้น 1,891 ถุง โดยทีม พม. ทั้ง 8 ทีม ได้ลงพื้นที่ชุมชนใน 8 เขต กทม. ได้แก่ เขตคลองเตย ธนบุรี บางกอกน้อย ภาษีเจริญ ดินแดง ลาดพร้าว สะพานสูง และหนองจอก ทั้งนี้ คณะผู้บริหารกระทรวง พม. นําโดยรองปลัดกระทรวง พม. ได้แก่ นายอนุกูล ปีดแก้ว นางสาวแรมรุ้ง วรวัธ และนางสาวอังคณา ใจกิจสุวรรณ พร้อมด้วย ศูนย์ช่วยเหลือสังคม สายด่วน พม. โทร. 1300 ได้ลงพื้นที่เขตคลองเตย ณ ชุมชนคลองเตยใน 1 และชุมชนหมู่บ้านพัฒนา 70 ไร่เพื่อมอบถุงยังชีพ "ถุงกําลังใจ สู้โควิด 19" จํานวน 205 ถุงนอกจากนี้ ยังได้ไปเยี่ยมบ้านผู้ป่วยติดเตียง 10 ราย พร้อมมอบถุงยังชีพอีกด้วย
นางพัชรี กล่าวเพิ่มเติมว่า ทั้งนี้ หากประชาชนกลุ่มเปราะบางกําลังประสบปัญหาทางสังคมและความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-Safe sex! สปสช. เปิดช่องทางให้บริการ
วันศุกร์ที่ 28 มกราคม 2565
Safe sex! สปสช. เปิดช่องทางให้บริการ
.....
สํานักงานหลักประกันสุขภาพแห่งชาติ (สปสช.) เปิดแนวทางการให้บริการยาเม็ดคุมกําเนิดชนิดรับประทานและถุงยางอนามัย ปี 2565 ซึ่งเป็นสิทธิประโยชน์ด้านการส่งเสริมสุขภาพและป้องกันโรคให้ประชาชน ช่วยป้องกันการตั้งครรภ์ไม่พึงประสงค์ โดยเฉพาะในกลุ่มวัยรุ่น มีประสิทธิภาพมากยิ่งขึ้น และเพิ่มความปลอดภัยจากโรคติดต่อทางเพศสัมพันธ์
.
สําหรับจุดให้บริการยาเม็ดคุมกําเนิด – ถุงยางอนามัย ที่ประชาชนสามารถรับได้ฟรี คือ หน่วยบริการในระบบหลักประกันสุขภาพแห่งชาติ ประกอบด้วย คลินิกการพยาบาลฯ, ร้านขายยา, โรงพยาบาลเอกชน, คลินิกเวชกรรม และหน่วยบริการปฐมภูมิ
.
รัฐบาลไทย-ข่าวทำเนียบรัฐบาล-งานมหกรรมวิทยาศาสตร์และเทคโนโลยีแห่งชาติ ประจำปี 2565
วันอังคารที่ 16 สิงหาคม 2565
งานมหกรรมวิทยาศาสตร์และเทคโนโลยีแห่งชาติ ประจําปี 2565
วันเสาร์ที่ 13 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมให้เยาวชนและประชาชนสนใจความรู้ด้านวิทยาศาสตร์ โดยจัดงานมหกรรมวิทยาศาสตร์และเทคโนโลยีแห่งชาติ ประจําปี 2565 ขึ้นภายใต้แนวคิด “ศิลปะ วิทยาศาสตร์และนวัตกรรม เพื่อสังคมที่ยั่งยืน” ภายในงานมีกิจกรรมและผลิตภัณฑ์ที่น่าสนใจ เช่น การผลิตแก้วเป่า แก้วมูราโน่ที่ผลิตจากหินควอทซ์ หุ่นยนต์เฮโบคอน ที่สร้างขึ้นจากวัสดุเหลือใช้ภายในบ้าน ให้ผู้ที่ไม่เก่งคณิตศาสตร์และวิทยาศาสตร์สามารถเล่นหุ่นยนต์ได้ ถือเป็นจุดเริ่มต้นในการเรียนรู้แก่เด็กและเยาวชน มีเวทีแลกเปลี่ยนความรู้เพื่อเพิ่มความเข้าใจ แก่ผู้เข้าร่วมกิจกรรม จนอาจนําไปสู่การต่อยอดสร้างสรรค์นวัตกรรมในอนาคต ผู้สนใจร่วมงานได้ตั้งแต่วันนี้ (13) – 21 ส.ค.2565 ณ อาคาร 9-10 ศูนย์แสดงสินค้าและการประชุม อิมแพ็ค เมืองทองธานี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.สาธิต ติดตามการจัดสร้าง “โรงพยาบาลและศูนย์การแพทย์” สถาบันพระบรมราชชนก
วันจันทร์ที่ 20 มิถุนายน 2565
รมช.สาธิต ติดตามการจัดสร้าง “โรงพยาบาลและศูนย์การแพทย์” สถาบันพระบรมราชชนก
รัฐมนตรีช่วยว่าการกระทรวงสาธารณสุข ติดตามการจัดสร้าง “โรงพยาบาลและศูนย์การแพทย์”สถาบันพระบรมราชชนก จ.อุดรธานี ทูลเกล้าถวายพระบาทสมเด็จพระเจ้าอยู่หัวรัชกาลที่10
วันนี้ (20 มิถุนายน 2565) ที่ สํานักงานสาธารณสุขอําเภอเมืองอุดรธานี จ.อุดรธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข นพ.ณรงค์ สายวงศ์ รองปลัดกระทรวงสาธารณสุข และคณะ ลงพื้นที่ติดตามการจัดสร้าง “โรงพยาบาลและศูนย์การแพทย์” สถาบันพระบรมราชชนก ทูลเกล้าถวายพระบาทสมเด็จพระเจ้าอยู่หัวรัชกาลที่10 โดยมีศาสตราจารย์พิเศษ ดร.นพ.วิชัย เทียนถาวร อธิการบดีสถาบันพระบรมราชชนก และคณะให้การต้อนรับ
ดร.สาธิต กล่าวว่า การจัดสร้าง “โรงพยาบาลและศูนย์การแพทย์” สถาบันพระบรมราชชนก เริ่มต้นจากความต้องการของพื้นที่ที่จะให้มีวิทยาลัยแพทยศาสตร์ในเขตสุขภาพที่ 8 เพื่อผลิตบุคลากรทางการแพทย์ รองรับการจัดบริการประชาชนในเขตสุขภาพที่มีจํานวนมากกว่า 5.5 ล้านคน จากการลงพื้นที่ติดตามการก่อสร้างฯ ในครั้งนี้พบว่า มีความก้าวตามลําดับ ล่าสุดที่ประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอุดรธานี ครั้งที่3/2565 เมื่อวันที่ 10 มิถุนายน 2565 เห็นชอบโครงการฯ อยู่ระหว่างเสนอคณะรัฐมนตรี และได้รับความเมตตาจากพระราชภาวนาวชิรากร (หลวงพ่ออินทร์ถวาย สันตุสสโก) เจ้าอาวาสวัดอุดมมงคลนาราม(วัดป่านาคําน้อย) ประธานองค์อุปถัมภ์การก่อสร้างฯ กําหนดวันวางศิลาฤกษ์ในเดือนมหามงคล 1 กรกฎาคม 2565
สําหรับการจัดตั้ง “โรงพยาบาลและศูนย์การแพทย์” สถาบันพระบรมราชชนก แห่งนี้ มีวัตถุประสงค์เพื่อเป็นสถานที่และแหล่งการเรียนการสอน ผลิตแพทย์สาขาเวชศาสตร์ครอบครัวรองรับการบริการสุขภาพในระดับปฐมภูมิ ครอบคลุมโรงพยาบาลส่งเสริมสุขภาพตําบลทั่วประเทศ เฟสที่ 1 เป็นการก่อสร้างโรงพยาบาลขนาด 300 เตียง เพื่อให้บริการดูแลรักษาประชาชนทั้งในพื้นที่ จังหวัดใกล้เคียง และจากประเทศเพื่อนบ้าน โดยได้รับความเมตตาจากพระราชภาวนาวชิรากร (หลวงพ่ออินทร์ถวาย สันตุสสโก) รับเป็นประธานองค์อุปถัมภ์การก่อสร้างฯ ได้รับความร่วมมือจากหน่วยงานภาครัฐ ภาคเอกชน ประชาชนผู้มีจิตศรัทธาในจังหวัด ด้วยงบประมาณก่อสร้าง 1,200 ล้านบาท และได้รับการสนับสนุนที่ดินจากกรมธนารักษ์จํานวน 500 ไร่ ที่ ต.สามพร้าว อ.เมือง จ.อุดรธานี คาดว่าจะก่อสร้างแล้วเสร็จในปี 2568
******************************************** 20 มิถุนายน 2565